Kedves Jenőkém!

A macska rúgja meg, itt vagyok Amerikában. Megírtam az Ősvigasztalást, de komornak és darabosnak érzem, hogy vesse fel a tűz lángja, de nem akarok bünnyögni. Tudsz-e segíteni abban, hogy jobb legyen a darab?

A székelyek életbevetett hitéről s az újrakezdés lehetőségéről szól. Ezeknek a büdös amerikaiaknak nem számít semmiféle hagyomány, csak a kétkezi munkát tisztelik. Így úgy gondolom, hogy fontos e darab üzenete, az penig az, hogy az ősi hagyományok elvetésével szűn meg az ember és a természet kapcsolata. A székelyek, mint tudod, a hunok maradékai, akik még tisztelték e természet szépségét. De ejsze nem vagyok elégedett a művemmel, ez okból kérem segítséged. Küldök neked egy kéziratot.

Az erdélyi magyarok magánya is benne van a drámámban, e mű főszereplője is olyan magányos, mint a Trianon után a magyar ember. E magány miatt kezdenek italozni, ez jelenti számukra az ősvigasztalást. Én magam is magányos volnék, menyasszonyom híján… S jómagam is italozok alkalmanként a munkatársaimmal, de dolgozni is kell, mert ha tyúkod nincs, ha megütöd, akkor sem tojik…

Dolgoztam én a darabbal is, de ez volna az első próbálkozásom, melyet Erzsikém be is vitt a kolozsvári Magyar Színházba, de még válaszra nem leltem.

Hogy mennek a dolgok odahaza? Jól vagy-e?

Welch, 1924. 09. 20.

Ölel a te Áronod.

Kedves Áronkám!

Örülök, hogy végre írtál, csessze meg a kutya. Elolvastam a kéziratod s nem értem bizonytalanságod okát. Úgy vélem megfogtad a székely emberek Trianon utáni problémáját. Remélem, el fogja ismerni a kolozsvári Magyar Színház a tehetséged. Elégedett voltam a munkáddal kedves barátom.

Különösen kedvelem azt a részt, amikor a jó Ambrus fivére hamvaira csorgatá vérét. Emlékeztet a mi oly drága népünk vérszerződésére. Abban igazad vala drága barátom, hogy valóban komor lett a vége e történetnek, hogy nem marad senki sem e földön ki szeretné Julát, az anyja valagát neki. Remélem, egyszer igazi színpadi mű válik e darabból.

Idehaza valóban e módón vigasztalja magát a nép. Én magam is felöntök néha a garatra. Tervezel-e még hazatérni e drága szülőföldedre? Én rendbe volnék, köszönöm, hogy gondolsz hű barátodra. Minden jót kívánok neked és várom a további leveleidet.

Kolozsvár, 1924. 10. 08.